Ambla-Aravete Kool

Ambla-Aravete Kool oli lasteaed-põhikool Järva maakonnas Järva vallas (varem Ambla vallas) Ambla asulas. Kool suleti 2023. aastal.Peegel, Mari. Ülevaade: koolide sulgemine sügisel puudutab pea kõiki maakondi. ERR, 3. aprill 2023. 

 Ajalugu 
Kool asutati 1866. aastal.Martin Kaasik, 2001. Eesti koolid 2000. AS Inreko Press. Lk 153 1919. aastal asutati Amblasse gümnaasium. Sellele koolile ehitati kohaliku haridusseltsi ja maakonnavalitsuse toel uus koolimaja. Gümnaasium suleti 1930. aastal ja koolimaja müüdi Ambla vallavalitsuse kaudu Ambla algkoolile. Ambla algkool alustas ostetud hoones tööd 1930. aastal.Põder, Madli. Ambla kool. Ambla Vallaleht, 1. september 2016.

1. septembril 2018 liideti Ambla Lasteaed-Põhikooliga Aravete lasteaed Mesimumm. Uue õppeasutuse nimeks sai Ambla-Aravete Kool.

1. septembril 2023 muudeti Järva valla koolivõrgu reorganiseerimise tulemusel Aravete Keskkool põhikooliks ja sellega liideti Albu Põhikooli ja Ambla-Aravete Kooli kooliosa. Reorganiseeritud Aravete Keskkooli nimi on alates 1. septembrist 2023 Põhja-Järva Kool, millel on kolm õppekohta: Aravetel, Amblas ja Albus. Albu Põhikooli lasteaiaosa liideti Ambla-Aravete Kooli lasteaiaosaga. Koolieelse lasteasutuse nimi on alates 1. septembrist 2023 Põhja-Järva Lasteaed, millel on neli õppekohta: Albus, Aravetel, Amblas ja Ahulas.

 Kooli nimed 
1919 Ambla 6-klassiline kool
1940 Ambla Alg- ja Täienduskool
1944 Ambla Mittetäielik Keskkool
1956 Ambla Keskkool
1985 Ambla 9-klassiline Kool
1990 Ambla Põhikool
2008 Ambla Lasteaed-Põhikool
2018 Ambla-Aravete Kool

Viited

Välislingid

 Ambla-Aravete Kooli veebisait

Kategooria:Eesti endised koolid
Kategooria:Järva vald